

**REPUBLIKA HRVATSKA**

MEĐIMURSKA ŽUPANIJA



OPĆINA DEKANOVEC

OPĆINSKO VIJEĆE

IZVOD IZ ZAPISNIKA

SA 13. SJEDNICE OPĆINSKOG VIJEĆA

OPĆINE DEKANOVEC

održane u ponedjeljak 20. studenog 2023. godine u 18:00 sati

Sjednicu je sazvala Predsjednica Općinskog vijeća Općine Dekanovec Melani Baumgartner pozivom KLASA:024-01/23-01/04, URBROJ:2109-20-02-23-1 od 13.11.2023. godine.

SJEDNICI SU NAZOČILI VIJEĆNICI:

Melani Baumgartner – predsjednica Općinskog vijeća

Vijećnici Katarina Kolarić, Ljubica Đurkin, Vladimir Hajdarović, Monika Magdalenić, Snježana Sabolek, Stjepan Krhač te načelnik Ivan Hajdarović.

SJEDNICI SU TAKOĐER NAZOČNI:

Marija Marković u svojstvu zapisničara.

Sjednicu je započela predsjednica Općinskog vijeća Melani Baumgartner pozdravom svima nazočnima. Prebrojavanjem prisutnih vijećnika predsjednica vijeća konstatira da je sjednici nazočno svih **7 vijećnika** te postoji kvorum i mogu se donositi pravovaljane odluke.

Predsjednica vijeća Melani Baumgartner daje izvod iz zapisnika s 12. sjednice Općinskog vijeća Općine Dekanovec na glasovanje. Poziva vijećnike da se izjasne ukoliko imaju primjedbu vezanu uz izvod iz zapisnika. Nije bilo nikakvih primjedaba.

Prešlo se na glasovanje o zapisniku sa 12. sjednice Općinskog vijeća Općine Dekanovec.

**“Za” je glasovalo 6 vijećnika, 0 je glasovalo “protiv”, 1 je bilo “suzdržanih” pa predsjednica Općinskog vijeća**

**konstatira da je Zapisnik s 12. sjednice Općinskog vijeća Općine Dekanovec usvojen većinom glasova.**

Predsjednica vijeća Melani Baumgartner otvara 13. sjednicu Općinskog vijeća Općine Dekanovec, daje na glasovanje predloženi dnevni red koji su vijećnici primili uz poziv na sjednicu.

**“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća**

**konstatira da je Dnevni red za 13. sjednicu Općinskog vijeća Općine Dekanovec donesen jednoglasno.**

**Dnevni red:**

1. Donošenje Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Dekanovec,
2. Donošenje Odluke o Izmjenama i dopunama Odluke o načinu pružanja javne usluge sakupljanja komunalnog otpada na području Općine Dekanovec,
3. Donošenje Odluke o imenovanju mrtvozornika na području Općine Dekanovec,
4. Donošenje Zaključka o usvajanju Izvješća o provedbi Plana upravljanja imovinom u vlasništvu Općine Dekanovec za 2022. godinu,
5. Donošenje Odluke o planu djelovanja u području prirodnih nepogoda za 2024. godinu na području Općine Dekanovec,
6. Donošenje Odluke o planu davanja koncesija u 2024. godini,
7. Aktualni sat- informacije, pitanja i prijedlozi.

**TOČKA 1.**

**DONOŠENJE ODLUKE O IZBORU NAJPOVOLJNIJE PONUDE ZA ZAKUP POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU OPĆINE DEKANOVEC**

Prijedlog Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Dekanovec sa obrazloženjem, zapisnika sa svih sjednica Povjerenstva za zakup poljoprivrednog zemljišta u vlasništvu Republike Hrvatske na području Općine Dekanovec, tablice bodovanja svake pojedine čestice te suglasnost Ministarstva u pisanom obliku dostavljeno je uz sam saziv za sjednicu.

Predsjednica vijeća Melani Baumgartner daje prijedlog Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Dekanovec na raspravu.

Predsjednica vijeća otvara raspravu.

Predsjednica vijeća napomenula je da je vijećnica Sabolek dostavila izjavu o nesudjelovanju o odlučivanju na prvoj točki dnevnog reda zbog sukoba interesa te se izuzima od glasovanja. Moli vijećnike da si u članku 1. prijedloga Odluke isprave datum. Umjesto 19. ožujka 2023. godine treba pisati 27. ožujka 2023. godine.

Nikakve daljnje rasprave nije bilo.

Predsjednica Općinskog vijeća daje na glasovanje prijedlog **Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Dekanovec**

“Za” je glasovalo 5 vijećnika, 0 je glasovalo “protiv”, 1 je bilo “suzdržanih” pa predsjednica Općinskog vijeća konstatira da je **Odluka o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Dekanovec** donesena većinom glasova.

**TOČKA 2.**

**DONOŠENJE ODLUKE O IZMJENAMA I DOPUNAMA ODLUKE O NAČINU PRUŽANJA JAVNE USLUGE SAKUPLJANJA KOMUNALNOG OTPADA NA PODRUČJU OPĆINE DEKANOVEC**

Prijedlog Odluke o izmjenama i dopunama Odluke o načinu pružanja javne usluge sakupljanja komunalnog otpada na području Općine Dekanovec, obrazloženje Odluke te novi cjenik javne usluge sakupljanja komunalnog otpada od 01.01.2024. godine u pisanom obliku dostavljena je uz sam saziv za sjednicu.

Predsjednica vijeća daje prijedlog Odluke o izmjenama i dopunama Odluke o načinu pružanja javne usluge sakupljanja komunalnog otpada na području Općine Dekanovec na raspravu.

Nikakve rasprave nije bilo.

Predsjednica Općinskog vijeća daje na glasovanje prijedlog **Odluke o izmjenama i dopunama Odluke o načinu pružanja javne usluge sakupljanja komunalnog otpada na području Općine Dekanovec**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Odluka o** **izmjenama i dopunama Odluke o načinu pružanja javne usluge sakupljanja komunalnog otpada na području Općine Dekanovec** donesena jednoglasno.

**TOČKA 3.**

**DONOŠENJE ODLUKE O IMENOVANJU MRTVOZORNIKA NA PODRUČJU OPĆINE DEKANOVEC**

Prijedlog Odluke o imenovanju mrtvozornika na području Općine Dekanovec u pisanom obliku dostavljeni su uz sam saziv za sjednicu.

Predsjednica vijeća daje prijedlog Odluke o imenovanju mrtvozornika na području Općine Dekanovec na raspravu.

Nitko se nije uključio u raspravu.

Predsjednica Općinskog vijeća daje na glasovanje prijedlog **Odluke o imenovanju mrtvozornika na području Općine Dekanovec**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Odluka o imenovanju mrtvozornika na području Općine Dekanovec** donesena jednoglasno.

**TOČKA 4.**

**DONOŠENJE ZAKLJUČKA O USVAJANJU IZVJEŠĆA O PROVEDBI PLANA UPRAVLJANJA IMOVINOM U VLASNIŠTVU OPĆINE DEKANOVEC ZA 2022. GODINU**

Prijedlog Zaključka o usvajanju izvješća o provedbi Plana upravljanja imovinom u vlasništvu Općine Dekanovec za 2022. godinu u pisanom obliku dostavljeni je uz sam saziv za sjednicu.

Predsjednica vijeća daje prijedlog Zaključka o usvajanju Izvješća o provedbi plana upravljanja imovinom u vlasništvu Općine Dekanovec za 2022. godinu na raspravu.

Vijećnica Katarina Kolarić imala je pitanje da li se to donosi retrogradno jer se odnosi za 2022. godinu. Odgovor daje Marija Marković obrazlažući da načelnik do 30. rujna tekuće godine za prethodnu godinu izrađuje Izvješće o provedbi plana te daje Općinskom vijeću na usvajanje.

Nikakve daljnje rasprave nije bilo.

Predsjednica Općinskog vijeća daje na glasovanje prijedlog **Zaključka o usvajanju Izvješća o provedbi Plana upravljanja imovinom u vlasništvu Općine Dekanovec za 2022. godinu**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Zaključak o usvajanju Izvješća o provedbi Plana upravljanja imovinom u vlasništvu Općine Dekanovec za 2022. godinu** doneseni jednoglasno.

**TOČKA 5.**

**DONOŠENJE ODLUKE O PLANU DJELOVANJA U PODRUČJU PRIRODNIH NEPOGODA ZA 2024. GODINU NA PODRUČJU OPĆINE DEKANOVEC**

Prijedlog Odluke o Planu djelovanja u području prirodnih nepogoda za 2024. godinu na području Općine Dekanovec u pisanom obliku dostavljena je uz sam saziv za sjednicu.

Predsjednica vijeća daje prijedlog Odluke o Planu djelovanja u području prirodnih nepogoda za 2024. godinu na području Općine Dekanovec na raspravu.

Nikakve rasprave nije bilo.

Predsjednica Općinskog vijeća daje na glasovanje prijedlog **Odluke o Planu djelovanja u području prirodnih nepogoda za 2024. godinu na području Općine Dekanovec**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Odluka o** **Planu djelovanja u području prirodnih nepogoda za 2024. godinu na području Općine Dekanovec** donesena jednoglasno.

**TOČKA 6.**

**DONOŠENJE ODLUKE O PLANU DAVANJA KONCESIJA U 2024. GODINI**

Prijedlog Odluke o planu davanja koncesija u 2024. godini u pisanom obliku dostavljena je uz sam saziv za sjednicu.

Predsjednica vijeća daje prijedlog Odluke o planu davanja koncesija u 2024. godini na raspravu.

Nikakve rasprave nije bilo.

Predsjednica Općinskog vijeća daje na glasovanje prijedlog **Odluke o planu davanja koncesija u 2024. godini**

“Za” je glasovalo 7 vijećnika, 0 je glasovalo “protiv”, 0 je bilo “suzdržanih” pa predsjednica Općinskog vijeća konstatira da je **Odluka o** **planu davanja koncesija u 2024. godini** donesena jednoglasno.

**TOČKA 7.**

**AKTUALNI SAT – INFORMACIJE, PITANJA I PRIJEDLOZI**

7.1.Vijećnica Katarina Kolarić osvrnula se na posuđe koje se nalazi u kuhinji Doma kulture koje kao da nestaje. Daje prijedlog da se netko zaduži za posuđe da se napravi red, jer ključeve već imaju skoro svi.

Vijećnik Stjepan Krhač daje prijedlog da se nešto riješi sa prostorom između Lisjaka i Tomašeka .

Vijećnica Katarina Kolarić ima prijedlog vezano uz gradilišta u poduzetničkoj zoni – da ne budu prazna daje prijedlog da mi kandidiramo prema europskim fondovima Dom za starije i nemoćne osobe. Ako iz europskih fondova ne dobivamo za Dom zdravlja, vatrogasni dom, dvoranu možda ovo uspije.

Odgovore daje načelnik Općine Dekanovec gosp. Ivan Hajdarović:

* Što se tiče inventara (posuđa) u Domu kulture Dekanovec kupljeni je prije 20 godina, potrošni je materijal. Ipak dobro dođe da se obnovi jer ga koriste sve udruge. Formirati će neki odbor koji će se baviti sa obnovom prostorije kuhinje (novi ormari i posuđe).
* Prometnim elaboratom ulica je predviđena za šetnicu. Kad se stvore svi preduvjeti, formirati će neki odbor koji će pokušati ishoditi najbolje rješenje za taj prostor kao i sigurnost na cesti.
* Prema detaljnom planu predviđeni su tihi obrti u poduzetničkoj zoni. Od postojećih 5 parcela , dvije su prodane. Telemont je izgradio lijepi poslovni prostor dok Lisjak nije uspio. Treba analizirati detaljni plan, isto tako i prostorni plan da se može kandidirati i neki starački dom. Osim toga potrebno je i analizirati sve stare odluke koje se tiču uvjeta i prodaje gradilišta u poduzetničkoj zoni.

7.2. Načelnik nadalje daje aktualne informacije vijećnicima:

- Koncept proračuna je napravljeni. Još će se sastati i sam Odbor za financije i proračun za konačni prijedlog.

- Što se tiče božićnice za umirovljenike, u planu je i ove godine, moli vijećnike ako imaju kakve prijedloge da nazovu njega i ured općine kako bi se moglo realizirati. Osim umirovljenika božićnice će dobiti i socijala (invalidi, socijalni problemi i slično).

- Kao i svake godine za svu djecu od 0 godina do 4 razreda će se pripremiti bogati dječji darovi.

- Na osnovu zamolbe ravnateljice Osnovne škole Domašinec donio sam odluku o prihvaćanju zamolbe te je Područnoj školi Florijana Andrašeca Dekanovec odobrena donacija financijskih sredstava u iznosu od 1.132,12 eura za nabavu štednjaka i perilice posuđa. Učiteljice u područnoj školi Florijana Andrašeca su dobre i aktivne, djeca sudjeluju u puno izvanškolskim aktivnostima.

- Isto tako u pripremi je natječaj za studentske stipendije. Dalje nastavlja petero studenata. Plan je da još stipendiramo novih petero studenata. Jedna smo od rijetkih općina gdje studenti ne vraćaju studentske stipendije.

- Održana je prva sjednica Savjeta za zaštitu potrošača (u sastavu Monike Magdalenić-predsjednice, Ane Jankaš – Član i Zlatko Polišanski – predstavnik udruge potrošača – član) sa dnevnim redom razmatranja prijedloga odluke o načinu pružanja javne usluge sakupljanja komunalnog otpada na području Općine Dekanovec, prijedloga Odluke za davanje suglasnosti za izmjenu cjenika dimnjačarskih usluga na području Općine Dekanovec, prijedloga Odluke za davanje suglasnosti na novi cjenik pogrebnih usluga. Suglasnosti za izmjene cjenika daje općinski načelnik.

- Načelnik je još jednom napomenuo vijećnicima da nek dostave prijedloge i jave u ured Općine kako bi se isti analizirali i uvrstili u proračun za slijedeću godinu.

7.3. Vijećnica Katarina Kolarić daje prijedlog da se vatrogasnoj mladeži i njihovim mentorima uruče pohvalnice i napravi prijem za nagrađene.

Načelnik odgovara da je pitanje na svojem mjestu te se s time slaže. Podsjetio je da smo prijašnjih godina nagrađivali izvrsne učenike osmih razreda sa ljetnim putovanjem u kamp Zaostrog. Može ih se pozvati i nagraditi, odnosno napraviti prijem na zadnjoj ovogodišnjoj sjednici, odnosno kad se stvore svi preduvjeti. Osim vatrogasne mladeži i njihovih mentora, može se zahvaliti i pojedinim pojedincima koji su vlastitim sredstvima i na vlastitu inicijativu uljepšali poklonce u Dekanovcu. To su Strahija Slavko, Stjepan Krnjak, Peras Antun i Žerjav Josip.

Dovršeno: 18:25 sati

**Predsjednica Općinskog Vijeća**

**Općine Dekanovec**

Melani Baumgartner

Zapisničar: Marija Marković