

PRIJEDLOG

REPUBLIKA HRVATSKA

 MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

Na temelju članka 25. stavka 8. i članka 49. stavka 4. Zakona o poljoprivrednom zemljištu („Narodne novine“ broj 20/18, 115/18, 98/19, 57/22) te članka 31. Statuta Općine Dekanovec („Službeni glasnik Međimurske županije“ broj 3/18, 10/20, 6/21, 4/22), Općinsko vijeće Općine Dekanovec na 14. sjednici održanoj \_\_.12.2023. godine donijelo je

**P R O G R A M**

**KORIŠTENJA SREDSTAVA OD RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE NA PODRUČJU OPĆINE DEKANOVEC ZA 2024. GODINU**

**Članak 1.**

Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Dekanovec za 2024. godinu predstavlja planski dokument kojim se raspoređuju prihodi od zakupa, dugogodišnjeg zakupa, privremenog korištenja te promjene namjene poljoprivrednog zemljišta sukladno namjeni definiranoj Zakonom o poljoprivrednom zemljištu.

**Članak 2.**

Ukupni planirani prihod od raspolaganja poljoprivrednim zemljištem u vlasništvu Republike Hrvatske na području Općine Dekanovec za 2024. godinu iznosi 3.000,00 eura, a čine ga:

1. Planirani prihod od zakupa i dugogodišnjeg zakupa za 2024. godinu u iznosu od 3.000,00 eura

**Članak 3.**

Ukupni prihod iz prethodne točke ovog Programa raspoređuje se za sljedeće namjene:

|  |  |
| --- | --- |
| **1. Prihod od zakupa i dugogodišnjeg zakupa** | **3.000,00** |
| Povećanje vrijednosti poljoprivrednog zemljišta kroz održavanje poljskih puteva i nerazvrstanih cesta | 3.000,00 |

**Članak 4.**

Općinsko načelnik sastavit će i podnijeti godišnje izvješće o ostvarenju ovog Programa korištenja sredstava nadležnom ministarstvu te Općinskom vijeću na usvajanje do 31. ožujka 2025. godine.

**Članak 5.**

Ovaj Program stupa na snagu osmog dana od dana objave u „Službenom glasniku Međimurske županije“.

OPĆINSKO VIJEĆE OPĆINE DEKANOVEC

KLASA: 024-01/23-01/06

URBROJ: 2109-20-02-23-

Dekanovec, \_\_\_.12.2023.

### **Predsjednica Općinskog vijeća**

### **Melani Baumgartner**

OBRAZLOŽENJE:

Poljoprivredno zemljište je dobro od interesa za Republiku Hrvatsku i Prema odredba Ustava Republike Hrvatske uživa osobitu zaštitu. Prema odredbama Zakona o poljoprivrednom zemljištu (Narodne novine, broj 20/18., 115/18. i 98/19, 57/22) (u daljnjem tekstu: Zakon) poljoprivrednim zemljištem smatraju se poljoprivredne površine koje su po načinu uporabe u katastru upisane kao: oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare kao i drugo zemljište koje se može privesti poljoprivrednoj proizvodnji. Poljoprivrednim zemljištem u vlasništvu države raspolaže se prema odredbama Zakona o poljoprivrednom zemljištu, a prema općim propisima o raspolaganju nekretninama ako nije drukčije određeno odredbama navedenim Zakonom. U smislu odredbi Zakona oblici raspolaganja poljoprivrednim zemljištem u vlasništvu države su: zakup i zakup ribnjaka, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje u zakup izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti. Poljoprivrednim zemljištem u vlasništvu države raspolaže temeljem Programa raspolaganja poljoprivrednim zemljištem u vlasništvu države (u daljnjem tekstu: Program), a koje donosi općinsko ili gradsko vijeće uz prethodno mišljenje županije i suglasnost Ministarstva poljoprivrede, odnosno za Grad Zagreb skupština Grada Zagreba uz suglasnost Ministarstva. Člankom 49. Zakona o poljoprivrednom zemljištu uređen je raspored sredstava od raspolaganja poljoprivrednim zemljištem u vlasništvu države, odnosno sredstvima ostvarenim od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom, na način da su 25% prihod državnog proračuna, 10% proračuna jedinice područne (regionalne) samouprave i 65% proračuna jedinice lokalne samouprave, odnosno Grada Zagreba, na čijem se području poljoprivredno zemljište nalazi. Stavkom 3. navedenog članka propisana je namjena njegovog korištenja i ona su namijenjena isključivo za programe katastarsko-geodetske izmjere zemljišta, za podmirivanje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture. Stavkom 4. istoga članka propisana je dužnost jedinica lokalne i područne (regionalne) samouprave i Gradu Zagrebu do donesu program korištenja sredstava od raspolaganja poljoprivrednim zemljištem u vlasništvu države.

Također su, sukladno stavku 5. istoga članka, jedinice lokalne i područne (regionalne) samouprave i Grad Zagreb u obvezi podnijeti godišnje izvješće o ostvarivanju programa korištenja sredstava svake godine i to do 31. ožujka za prethodnu godinu Ministarstvu poljoprivrede.

Planirani prihodi Općine Dekanovec za 2024. godinu od raspolaganja poljoprivrednim zemljištem u vlasništvu države planirani su u ukupnom iznosu od 3.000,00 eura. S obzirom na odredbe članka 49. stavka 4. Zakona o poljoprivrednom zemljištu, namjenski prihodi od raspolaganja poljoprivrednim zemljištem u vlasništvu države raspoređeni su prema propisanim namjenama, a koje su utvrđene u prijedlogu Proračuna Općine Dekanovec za 2024. godinu.

Slijedom navedenog, predlaže se usvajanje Programa korištenja sredstava od raspolaganja poljoprivrednim zemljištem Republike Hrvatske na području Općine Dekanovec za 2024. godinu.

**PRIJEDLOG**



REPUBLIKA HRVATSKA

MEĐIMURSKA ŽUPANIJA

OPĆINA DEKANOVEC

OPĆINSKO VIJEĆE

Na temelju članka 25. stavka 8. i članka 49. stavka 4. Zakona o poljoprivrednom zemljištu („Narodne novine“ broj 20/18, 115/18, 98/19, 57/22) te članka 31. Statuta Općine Dekanovec („Službeni glasnik Međimurske županije“ broj 3/18, 10/20, 6/21, 4/22), Općinsko vijeće Općine Dekanovec na 14. sjednici održanoj \_\_.12.2023. godine donijelo je

**IZMJENE I DOPUNE P R O G R A M A**

**KORIŠTENJA SREDSTAVA OD RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE NA PODRUČJU OPĆINE DEKANOVEC ZA 2023. GODINU**

**Članak 1.**

Program korištenja sredstava od raspolaganja poljoprivrednim zemljištem u vlasništvu Republike Hrvatske na području Općine Dekanovec za 2023. godinu predstavlja planski dokument kojim se raspoređuju prihodi od zakupa, dugogodišnjeg zakupa, privremenog korištenja te promjene namjene poljoprivrednog zemljišta sukladno namjeni definiranoj Zakonom o poljoprivrednom zemljištu.

**Članak 2.**

Ukupni planirani prihod od raspolaganja poljoprivrednim zemljištem u vlasništvu Republike Hrvatske na području Općine Dekanovec za 2023. godinu iznosi 3.000,00 eura, a čine ga:

1. Planirani prihod od zakupa i dugogodišnjeg zakupa za 2023. godinu u iznosu od 3.000,00 eura

**Članak 3.**

Ukupni prihod iz prethodne točke ovog Programa raspoređuje se za sljedeće namjene:

|  |  |
| --- | --- |
| **1. Prihod od zakupa i dugogodišnjeg zakupa** | **3.000,00** |
| Povećanje vrijednosti poljoprivrednog zemljišta kroz održavanje poljskih puteva | 3.000,00 |

**Članak 4.**

Općinski načelnik sastavit će i podnijeti godišnje izvješće o ostvarenju ovog Programa korištenja sredstava nadležnom ministarstvu te Općinskom vijeću na usvajanje do 31. ožujka 2024. godine.

**Članak 5.**

Ovaj Program stupa na snagu osmog dana od dana objave u „Službenom glasniku Međimurske županije“.

OPĆINSKO VIJEĆE OPĆINE DEKANOVEC

KLASA: 024-01/23-01/

URBROJ: 2109-20-02-23-

Dekanovec, \_\_.12.2023.

### **Predsjednica Općinskog vijeća**

### **Melani Baumgartner**